CELEX: 32021D0857
Language: fi
Date: 2021-05-27 00:00:00
Title: Komission päätös (EU) 2021/857, annettu 27 päivänä toukokuuta 2021, päätöksen (EU, Euratom) 2021/625 muuttamisesta siltä osin kuin on kyse eräiden sijoituspalveluyritysten sisällyttämisestä unionin päämarkkinatakaajien verkoston jäsenyyttä koskeviin hyväksyttävyyskriteereihin

28.5.2021   
               
               
                  FI
               
               
                  Euroopan unionin virallinen lehti
               
               
                  L 188/103
               
            
         KOMISSION PÄÄTÖS (EU) 2021/857,
         annettu 27 päivänä toukokuuta 2021,
         päätöksen (EU, Euratom) 2021/625 muuttamisesta siltä osin kuin on kyse eräiden sijoituspalveluyritysten sisällyttämisestä unionin päämarkkinatakaajien verkoston jäsenyyttä koskeviin hyväksyttävyyskriteereihin
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Euroopan atomienergiayhteisön perustamissopimuksen,
         ottaa huomioon unionin yleiseen talousarvioon sovellettavista varainhoitosäännöistä 18 päivänä heinäkuuta 2018 annetun Euroopan parlamentin ja neuvoston asetuksen (EU, Euratom) 2018/1046 (1),
         sekä katsoo seuraavaa:
         
                     (1)
                  
                  
                     Eurooppalaisten valtionlainan liikkeeseenlaskijoiden ja ylikansallisten päämarkkinatakaajien verkostojen jäseniksi voidaan yleensä ottaa Euroopan parlamentin ja neuvoston direktiivin 2013/36/EU (2) nojalla toimiluvan saaneita luottolaitoksia ja Euroopan parlamentin ja neuvoston direktiivin 2014/65/EU (3) nojalla toimiluvan saaneita sijoituspalveluyrityksiä.
                  
               
                     (2)
                  
                  
                     Komission päätöksen (EU, Euratom) 2021/625 (4) 4 artiklan c alakohdassa vahvistetaan yhdeksi unionin päämarkkinatakaajien verkoston jäsenyyttä koskevaksi hyväksyttävyyskriteeriksi se, että luottolaitos on eurooppalaisen valtionlainan liikkeeseenlaskijoiden tai ylikansallisten päämarkkinatakaajien verkoston jäsen. Koska sijoituspalveluyrityksillä, joilla on lupa järjestää rahoitusvälineiden merkintä ja/tai rahoitusvälineiden liikkeeseenlasku merkintätakauksen perusteella direktiivin 2014/65/EU mukaisesti, on kokemusta eurooppalaisten valtionlainan liikkeeseenlaskijoiden tai ylikansallisten päämarkkinatakaajien verkostojen jäseninä, ne olisi voitava hyväksyä myös unionin päämarkkinatakaajien verkoston jäseniksi. Tällaisella toiminnalla on merkitystä unionin päämarkkinatakaajien verkoston jäsenten tehtävien kannalta, sillä jäsenet voivat osallistua huutokauppoihin merkintätakauksen perusteella ja toimia pääjärjestäjinä syndikoiduissa transaktioissa sitoutumalla velkapapereiden merkintään.
                  
               
                     (3)
                  
                  
                     Lisäksi sijoituspalveluyrityksiin sovellettavan uuden sääntelykehyksen ja erityisesti Euroopan parlamentin ja neuvoston asetuksen (EU) 2019/2033 (5) mukaisesti eräät sijoituspalveluyritykset, jotka järjestävät rahoitusvälineiden merkintöjä ja/tai rahoitusvälineiden liikkeeseenlaskuja merkintätakauksen perusteella direktiivin 2014/65/EU nojalla, olisi katsottava luottolaitoksiksi 26 päivästä kesäkuuta 2021 alkaen. Kyseiset yritykset katsottaisiin kuitenkin tilapäisesti edelleen sijoituspalveluyrityksiksi edellä mainittuun päivämäärään saakka ja siihen asti, kun niille on myönnetty uuden sääntelykehyksen mukainen lupa toimia luottolaitoksena.
                  
               
                     (4)
                  
                  
                     Sen vuoksi päätöstä (EU, Euratom) 2021/625 olisi muutettava.
                  
               
                     (5)
                  
                  
                     Ottaen huomioon tarve laatia unionin päämarkkinatakaajien verkoston jäsenet kattava ensimmäinen luettelo, jonka osalta on jo aloitettu hakumenettely ja käynnistetty valinta, sekä ottaen huomioon uuden sääntelykehyksen mukainen siirtymäkausi ja jotta unionin päämarkkinatakaajien verkoston jäsenyydestä kiinnostuneille hakijoille voidaan tarjota riittävä oikeusvarmuus, tämän päätöksen olisi tultava voimaan kiireellisesti ja sitä olisi sovellettava takautuvasti päätöksen (EU, Euratom) 2021/625 voimaantulopäivästä,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätös (EU, Euratom) 2021/625 seuraavasti:
            
                        1)
                     
                     
                        Muutetaan 2 artikla seuraavasti:
                        
                                    a)
                                 
                                 
                                    Lisätään 3 a alakohta seuraavasti:
                                    ”’sijoituspalveluyrityksillä’ Euroopan parlamentin ja neuvoston direktiivin 2014/65/EU (*1) 4 artiklan 1 kohdan 1 alakohdassa määriteltyjä sijoituspalveluyrityksiä;
                                    
                                       (*1)  Euroopan parlamentin ja neuvoston direktiivi 2014/65/EU, annettu 15 päivänä toukokuuta 2014, rahoitusvälineiden markkinoista sekä direktiivin 2002/92/EY ja direktiivin 2011/61/EU muuttamisesta (EUVL L 173, 12.6.2014, s. 349).”"
                        
                                 
                              
                                    b)
                                 
                                 
                                    Korvataan 5 alakohta seuraavasti:
                                    ”’päämarkkinatakaajien verkoston jäsenillä’ luottolaitoksia tai sijoituspalveluyrityksiä, jotka täyttävät 4 artiklassa säädetyt hyväksyttävyyskriteerit ja jotka mainitaan 11 artiklassa tarkoitetussa luettelossa;”
                                 
                              
                  
                        2)
                     
                     
                        Korvataan 3 artiklan johdantokappale seuraavasti:
                        ”Unionin päämarkkinatakaajien verkoston, jäljempänä ’päämarkkinatakaajien verkosto’, on oltava sellaisten luottolaitosten ja 4 artiklan b alakohdan ii alakohdassa tarkoitettujen sijoituspalveluyritysten ryhmä, jotka voivat osallistua seuraaviin komission lainanotto- ja velanhoitotoimiin:”
                     
                  
                        3)
                     
                     
                        Muutetaan 4 artikla seuraavasti:
                        
                                    a)
                                 
                                 
                                    Korvataan johdantokappale seuraavasti:
                                    ”Luottolaitokset ja sijoituspalveluyritykset, jotka täyttävät seuraavat kriteerit, voidaan hyväksyä päämarkkinatakaajien verkoston jäseniksi:”
                                 
                              
                                    b)
                                 
                                 
                                    Korvataan b alakohta seuraavasti:
                                    
                                                ”b)
                                             
                                             
                                                ne ovat unionin toimivaltaisen viranomaisen valvonnassa, ja niillä on toimilupa harjoittaa toimintaa jompanakumpana seuraavista:
                                                
                                                            i)
                                                         
                                                         
                                                            luottolaitoksena Euroopan parlamentin ja neuvoston direktiivin 2013/36/EU (*2) mukaisesti tai
                                                         
                                                      
                                                            ii)
                                                         
                                                         
                                                            sijoituspalveluyrityksenä, jolla on lupa järjestää rahoitusvälineiden merkintöjä ja/tai rahoitusvälineiden liikkeeseenlaskuja merkintätakauksen perusteella direktiivin 2014/65/EU mukaisesti; ja
                                                         
                                                      
                                          
                                       (*2)  Euroopan parlamentin ja neuvoston direktiivi 2013/36/EU, annettu 26 päivänä kesäkuuta 2013, oikeudesta harjoittaa luottolaitostoimintaa ja luottolaitosten ja sijoituspalveluyritysten vakavaraisuusvalvonnasta, direktiivin 2002/87/EY muuttamisesta sekä direktiivien 2006/48/EY ja 2006/49/EY kumoamisesta (EUVL L 176, 27.6.2013, s. 338).”"
                        
                                 
                              
                  
                        4)
                     
                     
                        Korvataan 5 artiklan e alakohdan iii alakohta seuraavasti:
                        
                                    ”iii)
                                 
                                 
                                    Kunkin päämarkkinatakaajan on ilmoitettava viipymättä komissiolle jäsenvaltion toimivaltaisen viranomaisen sitä vastaan aloittamasta menettelystä, joka koskee päämarkkinatakaajan luottolaitoksena tai 4 artiklan b alakohdan ii alakohdassa tarkoitettuna sijoituspalveluyrityksenä harjoittamaa toimintaa. Kunkin päämarkkinatakaajan on ilmoitettava komissiolle kaikista tämän menettelyn johdosta toteutetuista toimenpiteistä tai päätöksistä.”
                                 
                              
                  
                        5)
                     
                     
                        Korvataan 12 artiklan 1 kohta seuraavasti:
                        
                           ”1.   Asiasta kiinnostuneiden luottolaitosten ja 4 artiklan b alakohdan ii alakohdassa tarkoitettujen sijoituspalveluyritysten on toimitettava komissiolle hakemus päämarkkinatakaajien verkoston jäseneksi täyttämällä ja toimittamalla hakemuslomake ja liitteenä oleva hyväksymisperusteita koskeva tarkistuslista, jotka ovat saatavilla komission verkkosivustolla.”
                        
                     
                  
         
            2 artikla
            Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 17 päivästä huhtikuuta 2021.
         
         
            Tehty Brysselissä 27 päivänä toukokuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 193, 30.7.2018, s. 1.
         
            (2)  Euroopan parlamentin ja neuvoston direktiivi 2013/36/EU, annettu 26 päivänä kesäkuuta 2013, oikeudesta harjoittaa luottolaitostoimintaa ja luottolaitosten ja sijoituspalveluyritysten vakavaraisuusvalvonnasta, direktiivin 2002/87/EY muuttamisesta sekä direktiivien 2006/48/EY ja 2006/49/EY kumoamisesta (EUVL L 176, 27.6.2013, s. 338).
         
            (3)  Euroopan parlamentin ja neuvoston direktiivi 2014/65/EU, annettu 15 päivänä toukokuuta 2014, rahoitusvälineiden markkinoista sekä direktiivin 2002/92/EY ja direktiivin 2011/61/EU muuttamisesta (EUVL L 173, 12.6.2014, s. 349).
         
            (4)  Komission päätös (EU, Euratom) 2021/625, annettu 14 päivänä huhtikuuta 2021, päämarkkinatakaajien verkoston perustamisesta ja komission unionin ja Euroopan atomienergiayhteisön puolesta toteuttamassa lainanotossa käytettäviä syndikoituja transaktioita varten myönnettyjen pääjärjestäjiä ja järjestäjiä koskevien valtuutusten hyväksyttävyyskriteerien määrittelemisestä (EUVL L 131, 16.4.2021, s. 170).
         
            (5)  Euroopan parlamentin ja neuvoston asetus (EU) 2019/2033, annettu 27 päivänä marraskuuta 2019, sijoituspalveluyritysten vakavaraisuusvaatimuksista sekä asetusten (EU) N:o 1093/2010, (EU) N:o 575/2013, (EU) N:o 600/2014 ja (EU) N:o 806/2014 muuttamisesta (EUVL L 314, 5.12.2019, s. 1).